باڤێ تەیار

جومە خەلیل ئیبراھیم ناسراو بە باڤێ تەیار (١٩٥٧ لە قامیشلۆ – ١٩ی کانوونی دووەمی ٢٠٢٥ لە ڕۆژاوای کۆبانێ) ئەکتەرێکی کۆمیدیانی بەناوبانگی کوردی ڕۆژاوای کوردستان بوو، کە بە نواندن و شێوازی ناوازەی خۆی لە سەرانسەری کوردستاندا ناوبانگی ھەبوو. ڕۆژی گیان لەدەستدانی، کاتێک باڤێ تەیار و سەدان کەسی تر بە مەبەستی خۆپیشاندان و پاڵپشتیکردنی ھەسەدە چوونەتە بەنداوی تشرین، ڕاستەوخۆ لەلایەن درۆنی تورکییەوە بۆردوومان کران. ئەو بووە یەکێک لە قوربانییەکانی ھێرشە بەردەوامە ئاسمانییەکانی دەوڵەتی تورکیا بۆ سەر ناوچەکانی خۆبەڕێوەبەریی ڕۆژاوا و لە ئەنجامدا گیانی لەدەستدا.

 ژیاننامە 
ھونەرمەندی کورد جومعە خەلیل ئیبراھیم، کە بە باوکی تەیار ناسراوە، لە ساڵی ١٩٥٧ لە شاری قامیشلۆ لە دایک بوو. لە ساڵی ١٩٨٩ەوە دەستی بە کاری ھونەری کرد و بە شێوازە کۆمیدییەکانی لە سەرانسەری کوردستان ناوبانگێکی گەورەی بەدەست ھێنا.

لە ساڵی ٢٠٠١دا، لەگەڵ عەبدولباسیت ناڤیان گرووپی باوکی تەیاریان دامەزراند. ئەم گرووپە گرنگی بە شانۆ، مۆسیقا و فیلمی کوردی دەدا. ئەوان شێوازێکی تایبەتیان پەرەپێدا کە تێیدا کێشە کۆمەڵایەتییەکان بە ڕێگای گاڵتە و پێکەنین پێشکەش دەکران. ئامانجیان پەرەپێدانی زمان و کولتووری کوردی و ھۆشیارکردنەوەی کۆمەڵایەتی بوو.

لە ١٩ی کانوونی دووەمی ٢٠٢٥، کاتێک بۆ خۆپیشاندان چووبووە بەنداوی تشرین، لە ئەنجامی ھێرشە ئاسمانییەکانی دەوڵەتی تورکیا گیانی لەدەست دا بوو جان گۆری ڕێگای ئازادی.

 سەردەمی ھونەری و کارکردنی 
لە ساڵی ٢٠٠١ و دواتر، جومعە خەلیل ئیبراھیم (باوکی تەیار) کاری ھونەری خۆی پەرەپێدا و کردی بە سەردەمێکی زێڕین لە مێژووی ھونەری کوردیدا. لەو کاتەدا تۆڕە کۆمەڵایەتییەکان کەم بوون و خەڵکی کورد نەیاندەتوانی بە ئاسانی بگەنە میدیا و ھونەری خۆیان؛ بەڵام باوکی تەیار:

شێوازی بڵاوکردنەوەی بەرھەمەکان

فیلمەکان بە ڕێگای سیدی و دیڤیدی بڵاودەکرانەوە کە دەگەیشتنە ھەموو گوند و شارەکانی کورد و خەڵک بە دڵخۆشییەوە ئەم فیلمانەیان دەکڕی و لە ماڵەوە سەیریان دەکر. لە ھەر فیلمێکدا گۆرانی و مۆسیقای تایبەت ھەبوون. ھەورسان کێشە کۆمەڵایەتییەکان بە شێوەیەکی کۆمیدی پێشکەش دەکران، ڕۆڵی کوڕەکەی کە کەسەکی کورتە بلابوو بە ناوی تەیار ڕولەکی زۆر سەرەکی و کۆمێدی دەگێرا کە ھەموو کاتەک لەگەل باوک لە کێشە و ناکوکی دابوو کە یەکەک لە ھۆکارەکان بوو کە گەورە و بچووک حەزیان لێ دەکرد.

 سەرچاوەکان 

پۆل:لەدایکبووانی ١٩٥٧
پۆل:مردووانی ٢٠٢٥
پۆل:خەڵکی قامیشلۆ
پۆل:ھونەرمەندانی کورد
پۆل:ئەکتەرە پیاوە کوردەکان